Document ID: /roh_data/filtered/fineweb-2-filterrobots_roh.jsonl.gz/51975

Intensivar la reclama per l'arena tectonica svizra Sardona
- Gievgia, 3.11.2016, 9:30
Il chantun Grischun vul dar 100'000 francs dapli per projects en connex cun l'arena tectonica Sardona. Ils proxims trais onns vul il chantun sustegnair quest patrimoni mundial da l'UNESCO cun 150'000 francs ad onn.
Sco quai che la regenza grischuna communitgescha hajan ins suttascrit il contract da prestaziun per l'arena tectonica dal patrimoni mundial da l'UNESCO. L'ultim pled en chaussa ha però il Cussegl grond.
Cun augmentar la contribuziun vul la regenza grischuna dar dapli libertad d'agir per projects ed activitads en il chantun Grischun. L'instituziun ch'è responsabla per l'arena Sardona haja gia suttamess dus projects concrets al chantun.
RR novitads 9:00